CELEX: 32017R1328
Language: hu
Date: 2017-07-17 00:00:00
Title: A Bizottság (EU) 2017/1328 végrehajtási rendelete (2017. július 17.) az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló 642/2010/EU rendelet módosításáról

18.7.2017   
               
               
                  HU
               
               
                  Az Európai Unió Hivatalos Lapja
               
               
                  L 185/24
               
            A BIZOTTSÁG (EU) 2017/1328 VÉGREHAJTÁSI RENDELETE
      (2017. július 17.)
      az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló 642/2010/EU rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 178. cikkére, összefüggésben 180. cikkével,
      mivel:
      
                  (1)
               
               
                  A 642/2010/EU bizottsági rendelet (2) szabályokat állapít meg egyes termékek behozatali vámjának kiszámítására és rögzítésére vonatkozóan. A közönséges búza, a durumbúza és a kukorica esetében a behozatali vám függhet az importált termék tényleges minősége és a behozatali engedélyen szereplő termék minősége közötti különbségtől. E célból a vámhivatal reprezentatív mintákon alapuló minőségi elemzést végez, és további biztosítékokról gondoskodik.
               
            
                  (2)
               
               
                  Az (EU) 2016/1237 felhatalmazáson alapuló bizottsági rendelet (3) azokról az esetekről rendelkezik, amelyeknél behozatali engedélyre van szükség. A vámkontingenstől eltérő feltételek melletti szabad forgalomba céljából bejelentett gabonaágazati termékek esetében behozatali engedélyre már nincs szükség. Következésképpen az 1342/2003/EK bizottsági rendelet (4) 12. cikkének a) pontjában említett termékek behozatali engedélye vonatkozásában eltörölték a biztosíték letétbe helyezésére vonatkozó kötelezettséget.
               
            
                  (3)
               
               
                  A 642/2010/EU rendelet 2. cikkének (4) bekezdése behozatalivám-csökkentést ír elő egyes kirakodási kikötők számára, amelyek tekintetében a vámhatóságoknak a rendelet I. mellékletében szereplő mintának megfelelő igazolást kell kiállítaniuk. Ez a minta még magában foglalja a behozatali engedély számára való hivatkozást mint a behozatali engedélyre vonatkozó kiegészítő információt. Továbbá a félreértések elkerülése érdekében helyénvaló az „igazolás” kifejezés helyett a „dokumentum” szót használni.
               
            
                  (4)
               
               
                  A 642/2010/EU rendelet 3. cikkének (4) bekezdése és 6. cikkének (1) és (2) bekezdése további biztosítékról rendelkezik, kivéve, ha a behozatali engedélyt bizonyos megfelelőségi igazolások kísérik. Ezekben a cikkekben és a 7. cikk (4) bekezdésében a „behozatali engedélyre” vagy az azzal kapcsolatos biztosítékra való hivatkozásokat törölni kell, vagy a szabad forgalomba bocsátásra vonatkozó nyilatkozatra való hivatkozásokkal kell felváltani. Ugyanakkor a „kiegészítő biztosíték” kifejezést megfelelőbb kifejezéssel kell felváltani.
               
            
                  (5)
               
               
                  Az egyértelműség és a jogbiztonság érdekében indokolt a 2913/92/EKG tanácsi rendeletre (5), a 450/2008/EK európai parlamenti és tanácsi rendeletre (6) és a 2454/93/EGK bizottsági rendeletre (7) való hivatkozásokat a 952/2013/EU európai parlamenti és tanácsi rendeletre (8) és az (EU) 2015/2447 bizottsági végrehajtási rendeletre (9) való hivatkozásokkal felváltani.
               
            
                  (6)
               
               
                  A 642/2010/EU rendeletet ezért ennek megfelelően módosítani kell.
               
            
                  (7)
               
               
                  Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
               
            ELFOGADTA EZT A RENDELETET:
      1. cikk
      A 642/2010/EU rendelet a következőképpen módosul:
      
                  1.
               
               
                  Az 1. cikk (3) bekezdésének helyébe a következő szöveg lép:
                  „(3)   Az (1) bekezdésben megjelölt, Közös Vámtarifa szerinti vámtételek a 952/2013/EU európai parlamenti és tanácsi rendelet (*1) 172. cikkének (2) bekezdésében hivatkozott időpontban alkalmazott vámtételekkel azonosak.
                  
                     (*1)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).”"
						
               
            
                  2.
               
               
                  A 2. cikk (4) bekezdése második albekezdésének helyébe a következő szöveg lép:
                  „A kirakodási kikötő vámhatósága az I. mellékletben szereplő mintának megfelelően egy olyan dokumentumot állít ki, amely tanúsítja minden egyes kirakodott termék mennyiségét. Az első albekezdésben említett vámcsökkentés csak akkor engedélyezhető, ha a behozatali vámalakiságok elvégzéséig ezt a dokumentumot mellékelik az árukhoz.”
               
            
                  3.
               
               
                  A 3. cikk (3) és (4) bekezdésének helyébe a következő szöveg lép:
                  „(3)   A 952/2013/EU rendelet 254. cikke (1), (4) és (5) bekezdéseinek meghatározott célra történő felhasználásra vonatkozó rendelkezéseit kell alkalmazni.
                  (4)   A 952/2013/EU rendelet 211. cikke (3) bekezdésének c) pontjától eltérve az importőr az illetékes hatóságnál a keményszemű kukoricára tonnánként 24 EUR külön biztosítékot helyez letétbe, kivéve, ha a szabad forgalomba bocsátásra vonatkozó nyilatkozatot az argentin Servicio Nacional de Sanidad y Calidad Agroalimentaria (Senasa) által kibocsátott megfelelőségi igazolás kíséri a jelen rendelet 7. cikke (2) bekezdése első albekezdésének a) pontjában említettek szerint.
                  Ha azonban a szabad forgalomba bocsátásra vonatkozó nyilatkozat elfogadásának napján a kukoricára alkalmazandó vám kevesebb, mint tonnánként 24 EUR, a külön biztosíték megegyezik a vám mértékével.”
               
            
                  4.
               
               
                  A 6. cikk helyébe a következő szöveg lép:
                  „6. cikk
                  (1)   A kiváló minőségű közönséges búza esetében az importőr a szabad forgalomba bocsátásra vonatkozó nyilatkozat elfogadásának napján tonnánként 95 EUR összegű külön biztosítékot helyez letétbe az illetékes hatóságnál, kivéve, ha a 7. cikk (2) bekezdése első albekezdésének b) vagy c) pontjával összhangban a nyilatkozatot az amerikai egyesült államokbeli Federal Grain Inspection Service (FGIS) vagy a kanadai Canadian Grain Commission (CGC) által kiállított megfelelőségi igazolás kíséri.
                  Amennyiben ugyanakkor a behozatali vámok az 1308/2013/EU európai parlamenti és tanácsi rendelet (*2) 219. cikke értelmében a közönséges búza összes minőségi kategóriájára vonatkozóan felfüggesztésre kerülnek, az importvámok felfüggesztésének időszakában nem kötelező külön biztosíték nyújtása.
                  (2)   Durumbúza esetében az importőr az illetékes hatóságnál a szabad forgalomba bocsátásra vonatkozó nyilatkozat elfogadásának napján külön biztosítékot helyez letétbe, kivéve, ha az említett nyilatkozatot a 7. cikk (2) bekezdése első albekezdésének b) vagy c) pontjával összhangban az amerikai egyesült államokbeli Federal Grain Inspection Service (FGIS) vagy a kanadai Canadian Grain Commission (CGC) által kiállított megfelelőségi nyilatkozat kíséri.
                  A külön biztosíték összege a szabad forgalomba bocsátásáról szóló nyilatkozat elfogadásának napján érvényes legmagasabb vám és a feltüntetett minőségre vonatkozó vám különbözete, plusz tonnánként 5 EUR. Ha azonban a különböző minőségű durumbúzákra alkalmazandó behozatali vámok értéke nulla, a külön biztosítékra nincs szükség.
                  
                     (*2)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).”"
						
               
            
                  5.
               
               
                  A 7. cikk (2) bekezdésének első albekezdése helyébe a következő szöveg lép:
                  „(2)   Az (EU) 2015/2447 bizottsági végrehajtási rendelet (*3) 58. és 59. cikkében meghatározott elveknek megfelelően a Bizottság a következő megfelelőségi igazolásokat ismeri el hivatalosan:
                  
                              a)
                           
                           
                              az argentin Servicio Nacional de Sanidad Y Calidad Agroalimentaria (Senasa) által a keményszemű kukoricáról kiállított igazolások;
                           
                        
                              b)
                           
                           
                              az amerikai egyesült államokbeli Federal Grains Inspection Service (FGIS) által a jó minőségű közönséges búzáról és a jó minőségű durumbúzáról kiállított igazolások;
                           
                        
                              c)
                           
                           
                              a kanadai Canadian Grain Commission (CGC) által a jó minőségű közönséges búzáról és a jó minőségű durumbúzáról kiállított igazolások.
                           
                        
                     (*3)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).”"
						
               
            
                  6.
               
               
                  A 7. cikk (4) bekezdésének helyébe a következő szöveg lép:
                  „(4)   Ha az elemzés eredménye azt mutatja, hogy a behozott jó minőségű közönséges búza, durumbúza és keményszemű kukorica gyengébb minőségű, mint ami a szabad forgalomba bocsátásáról szóló nyilatkozatban szerepel, a nyilatkozatban szereplő és a valóban behozott termékre érvényes behozatali vám különbözetét az importőrnek meg kell fizetnie. Ebben az esetben a 3. cikk (4) bekezdésében és a 6. cikk (1) és (2) bekezdésében előírt külön biztosítékot fel kell szabadítani, kivéve a 6. cikk (2) bekezdésének második albekezdésében meghatározott 5 EUR pótlékot.
                  Ha az importőr az első albekezdésben említett különbözetet egy hónapon belül nem fizeti meg, a 3. cikk (4) bekezdésében és a 6. cikk (1) és (2) bekezdésében meghatározott külön biztosíték elvész.”
               
            
                  7.
               
               
                  Az I. melléklet helyébe e rendelet mellékletének szövege lép.
               
            2. cikk
      Ez a rendelet az Európai Unió Hivatalos Lapjában való kihirdetését követő hetedik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. július 17-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 347., 2013.12.20., 671. o.
      
      
         (2)  A Bizottság 642/2010/EU rendelete (2010. július 20.) az 1234/2007/EK tanácsi rendelet alkalmazásának szabályairól (behozatali vámok a gabonaágazatban) (HL L 187., 2010.7.21., 5. o.).
      
         (3)  A Bizottság (EU) 2016/1237 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek a behozatali és kiviteli engedélyek rendszerének alkalmazásáról szóló szabályok tekintetében való kiegészítéséről és az 1306/2013/EU európai parlamenti és tanácsi rendeletnek az ilyen engedélyekhez letétbe helyezett biztosítékok felszabadításáról és visszatartásáról szóló szabályok tekintetében való kiegészítéséről, a 2535/2001/EK, az 1342/2003/EK, a 2336/2003/EK, a 951/2006/EK, a 341/2007/EK és a 382/2008/EK bizottsági rendelet módosításáról, valamint a 2390/98/EK, az 1345/2005/EK, a 376/2008/EK és az 507/2008/EK bizottsági rendelet hatályon kívül helyezéséről (HL L 206., 2016.7.30., 1. o.).
      
         (4)  A Bizottság 1342/2003/EK rendelete (2003. július 28.) a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról (HL L 189., 2003.7.29., 12. o.).
      
         (5)  A Tanács 2913/92/EGK rendelete (1992. október 12.) a Közösségi Vámkódex létrehozásáról (HL L 302., 1992.10.19., 1. o.).
      
         (6)  Az Európai Parlament és a Tanács 450/2008/EK rendelete (2008. április 23.) a Közösségi Vámkódex létrehozásáról (Modernizált Vámkódex) (HL L 145., 2008.6.4., 1. o.).
      
         (7)  A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).
      
         (8)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
      
         (9)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
      
         MELLÉKLET
         „
               I. MELLÉKLET
               
                  A 2. cikk (4) bekezdésében említett minta
               
               Kirakodott termék (KN-kód, és a közönséges búza, a durumbúza és a kukorica esetében az 5. cikknek megfelelően bejelentett minőség): …
               Kirakodott mennyiség (kilogrammban): …
            ”